section_heading: Cijevna grijala
paragraph_text: Cijevna grijala su glatke cijevi smještene vodoravno ili okomito. Izvode se jednostruko u obliku cijevnih zavoja ili kao cijevni registri. Odavanje topline cijevnih grijala pri temperaturi prostorije od 20 °C iznosi u prosjeku 800 W/m<sup>2</sup> za toplu vodu srednje temperature 80 °C, odnosno oko 1 200 W/m<sup>2</sup> za niskotlačnu paru od 1,1 bara. Nedostatak je ovih grijala što je za smještaj cijevi potrebna velika zidna ploha. Upotrebljavaju se rjeđe, i to samo za grijanje sporednih prostorija.